作者:無名氏
標題:萬年歡慢・萬年歡
內容:婥妁要肢輕婀娜。學內樣、深深梳果。如五鳳雙鸞相對舞，隨腰帶、乍遊瑣。鶯幕、滿頭花，見綠楊摸蔌。金階獻，一庭細管繁弦裡，誰把ㄉ拋過。舞鸞雙翥，香獸低。散瑞景煙微。投袂翩翩，趁拍遲遲。按曲度瑤池。曲遍新聲，斂繡衣跪。彩袖高捧瓊卮。指月中丹桂。春難老，祝仙壽維祺。